CTLA4
CTLA4 ili CTLA-4 (eng. skr. od cytotoxic T-lymphocyte-associated protein 4 = citotoksičnim T-limfocitima pridruženi protein 4), znan i kao CD152 (klaster diferencijacije 152), jest proteinski receptor koji je kod ljudi kodiran genom CTLA4 sa hromosoma 2. To je proteinski receptor koji funkcioniše kao imunska kontrolna tačka i smanjuje imunske odgovore. CTLA4 se konstitutivno eksprimira u regulatornim T-ćelijama, ali se povećava samo u konvencijskim T-ćelijama, nakon aktivacije – fenomen koji je posebno uočljiv kod karcinoma. Djeluje kao off prekidač kada je vezan za CD80 ili CD86 na površini ćelije koja prezentira antigene . CTLA-4 protein kod miševa je kodiran Ctla4 genom, a kod ljudi CTLA4-om.